[{"text_idx": "#000002", "text": "Trwy ein helusennau sefydlu, rydym wedi cynnal llawer o arolygon ffurfiol dros y deng mlynedd diwethaf a thu hwnt, gan ofyn yn rheolaidd ac yn gyson am farn y bobl sy\u2019n defnyddio gwasanaethau iechyd meddwl, yn ogystal a\u0302 barn eu gofalwyr a\u2019u teuluoedd. Mae dadansoddi\u2019r ymatebion yn rhoi syniad eglur i ni o\u2019r hyn mae ein buddiolwyr wedi bod yn ei ddweud wrthym."}, {"text_idx": "#000003", "text": "Cynhaliwyd ein harolwg diweddaraf rhwng mis Hydref a Rhagfyr 2022, gyda\u2019r pwrpas o roi\u2019r cyfle i bobl i rannu eu barn ar yr hyn yr oeddent yn ei gredu ddylai fod yn flaenoriaethau yn y strategaeth iechyd meddwl nesaf, ac i bobl gyda phrofiad byw gael dylanwad sylweddol ar sut mae gwasnaethau\u2019n cael eu cynllunio, eu dylunio, a\u2019u darparu yn y dyfodol."}, {"text_idx": "#000004", "text": "Roedd y mwyafrif o\u2019r ymatebwyr i\u2019r arolwg yn cytuno y dylai\u2019r strategaeth iechyd meddwl nesaf roi\u2019r blaenoriaeth i\u2019r rhai hynny a\u0302\u2019r angen mwyaf, tra\u2019n gosod allan sut y bydd darparwyr gwasanaeth a chomisiynwyr yn cynllunio ac yn darparu gwasanaethau mewn partneriaeth gydag unigolion a\u2019u teuluoedd ac y dylid mesur llwyddiant yn o\u0302l pa mor gyflym mae pobl yn derbyn cymorth a pha mor effeithiol yw\u2019r cymorth hwnnw i gyflawni adferiad."}, {"text_idx": "#000007", "text": "Yn yr adroddiad, rydym hefyd wedi pwysleisio pwysigrwydd yr angen i sicrhau fod y strategaeth iechyd meddwl nesaf yn ei gwneud yn eglur pwy sydd yn gyfrifol am helpu pobl ar y gwahanol lefelau angen, pryd mae\u2019n briodol i gael mynediad i wasanaethau iechyd meddwl, a phryd mae\u2019n briodol i ofyn am gymorth a chefnogaeth gan wasanaethau eraill. Yn olaf, credwn ei fod yn hanfodol bod y modd y caiff y ddarpariaeth ei fonitro, ei fesur a\u2019i adrodd yn ei erbyn yn cael ei osod o fewn y strategaeth ei hun."}, {"text_idx": "#000009", "text": "Need support. Get in touch here"}, {"text_idx": "#000010", "text": "Interested in becoming a member"}]